1 Samuele 20 | Baebele ya mo Internet | Thanolo ya Lefatshe le Lesha
Genesise Ekesodo Lefitiko Dipalo Duteronome Joshua Baatlhodi Ruthe 1 Samuele 2 Samuele 1 Dikgosi 2 Dikgosi 1 Ditiragalo 2 Ditiragalo Esera Nehemia Esethere Jobe Dipesalema Diane Moreri Sefela sa Difela Isaia Jeremia Dikhutsafalo Esekiele Daniele Hosea Joele Amose Obadia Jona Mika Nahume Habakuke Sefania Hagai Sekarea Malaki Mathaio Mareko Luke Johane Ditiro Baroma 1 Bakorintha 2 Bakorintha Bagalatia Baefeso Bafilipi Bakolosa 1 Bathesalonika 2 Bathesalonika 1 Timotheo 2 Timotheo Tito Filemone Bahebera Jakobe 1 Petere 2 Petere 1 Johane 2 Johane 3 Johane Jude Tshenolo 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
1 Samuele 20:1-42
20 Mme Dafide a tshaba+ kwa Naiothe kwa Rama. Le fa go ntse jalo, o ne a tla mme a bua fa pele ga ga Jonathane a re: “Ke dirile eng?+ Tlolo ya me ke eng, mme ke dirile boleo bofe fa pele ga ga rrago, gonne o senka moya wa me?” 2 Fa a rialo a mo raya a re: “Go ka se direge!+ Ga o kitla o swa. Bona! Rre ga a ne a dira selo se segolo kgotsa selo se sennye mme a sa se lotlegela tsebe ya me;+ mme rre o tla bo a ntshubela kgang eno ka lebaka lefe?+ Seno ga se diragale.” 3 Mme Dafide a ikana+ mo godimo ga moo a re: “Ruri rrago o tshwanetse a bo a itse gore ke bone kamogelo mo matlhong a gago,+ mme o tla re, ‘O se ka wa letla Jonathane a itse seno e se re kgotsa a utlwa botlhoko.’ Tota e bile, jaaka Jehofa a tshedile+ le jaaka moya wa gago o tshedile,+ go na le mo e ka nnang kgato e le nngwe fela fa gare ga me le loso!”+ 4 Mme Jonathane a tswelela a raya Dafide a re: “Sengwe le sengwe se moya wa gago o ka se buang ke tla se go direla.” 5 Fa a rialo Dafide a raya Jonathane a re: “Bona! Ka moso ke ngwedi o mosha,+ mme nna ka nosi ke tshwanetse gore le fa go ka nna jang, ke bo ke ntse le kgosi ke ja; mme o ntsamaise, mme ke tla itshuba+ mo tshimong go fitlha maitseboa mo letsatsing la boraro. 6 Fa go ka direga gore rrago a ntlhoke, foo o re, ‘Dafide o ne a kopa malatsinyana mo go nna ka tlhoafalo gore a sianele kwa Bethelehema+ motse wa ga gabo, ka gonne go na le setlhabelo koo sa ngwaga le ngwaga sa lelapa lotlhe.’+ 7 Fa a ka re, ‘Go siame!’ seo se kaya kagiso mo motlhankeng wa gago. Mme fa go ka direga gore a nne bogale, itse gore o ikemiseditse go dira se se bosula.+ 8 Mme o direle motlhanka wa gago bopelonomi jwa lorato, gonne o tsentse motlhanka wa gago+ mo kgolaganong+ ya ga Jehofa le wena. Mme fa go na le tlolo mo go nna,+ mpolaya wena ka bowena, gonne ke ka ntlha yang fa o tshwanetse go nkisa kwa go rrago?” 9 Fa a rialo Jonathane a re: “Seo se ka se direge ka wena! Mme fa go ka direga gore ke itse gore rre o ikemiseditse go dira gore bosula bo tle mo go wena, a ga nkitla ke go bolelela?”+ 10 Foo Dafide a raya Jonathane a re: “Ke mang yo o tla mpolelelang gore a se rrago a go arabang ka sone se bogale?” 11 Jonathane le ene a raya Dafide a re: “Tla, mme re tswele kwa nageng.” Ka jalo ba tswela kwa nageng boobabedi. 12 Mme Jonathane a tswelela a raya Dafide a re: “A Jehofa Modimo wa Iseraele+ [a nne mosupi]+ gore ke tla tlhatlhoba rre mo e ka nnang ka nako eno ka moso, kana ka letsatsi la boraro, mme fa a le botsalano mo go Dafide, a ga ke ne ke romela kwa go wena mme ke lotlegele tsebe ya gago? 13 E kete Jehofa a ka direla Jonathane jalo mme a bo a oketse,+ fa go ka bonala go le molemo mo go rre gore a go direle bosula, ke bo ke sa lotlegele tsebe ya gago mme ke go tsamaise, o bo o sa tsamaye ka kagiso. Mme e kete Jehofa a ka itshupa a na le wena,+ fela jaaka a ne a itshupa a na le rre.+ 14 Mme fa e le gore ke tla bo ke sa ntse ke tshela,+ ee, a ga o kitla o ntirela ka bopelonomi jwa lorato jwa ga Jehofa, gore ke se ka ka swa?+ 15 Mme ga o kitla o fedisa bopelonomi jwa gago jwa lorato gore bo se ka jwa nna le ba ntlo ya gaetsho ka bosakhutleng.+ Le fa Jehofa a kgaola baba ba ga Dafide, mongwe le mongwe mo godimo ga lefatshe, 16 leina la ga Jonathane ga le kitla le kgaolwa mo ntlong ya ga Dafide.+ Mme Jehofa o tla le batla mo seatleng sa baba ba ga Dafide.” 17 Ka jalo Jonathane a ikanela Dafide gape ka ntlha ya lorato lwa gagwe mo go ene; gonne o ne a mo rata fela jaaka a ne a rata moya wa gagwe ka esi.+ 18 Mme Jonathane a tswelela a mo raya a re: “Ka moso ke ngwedi yo mosha,+ mme ruri o tla tlhokwa, ka gonne setulo sa gago se tla bo se se na ope. 19 Mme ruri ka letsatsi la boraro o tla tlhokwa thata; mme o tle mo lefelong le o neng o itshubile+ mo go lone ka letsatsi la tiro, mme o nne fano gaufi le leje leno. 20 Mme nna, ke tla hulela metswi e meraro kafa letlhakoreng le lengwe la lone, go e romela kwa ke tla e romelang teng kwa go se se hulwang. 21 Mme bona! Ke tla roma motlhokomedi, ke re, ‘Tsamaya, o ye go senka metswi.’ Fa nka raya motlhokomedi ka tlhamalalo ka re, ‘Bona! Metswi e kafa letlhakoreng leno la gago, e tseye,’ foo o tle, gonne seo se kaya kagiso ka wena mme ga go na bothata bope, jaaka Jehofa a tshedile.+ 22 Mme fa nka raya mosimane ka re, ‘Bona! Metswi e kgakala le wena,’ o tsamaye, gonne Jehofa o go tsamaisitse. 23 Mme fa e le ka lefoko le re le buileng,+ nna le wena, bona, e kete Jehofa a ka nna fa gare ga me le wena ka bosakhutleng.”+ 24 Mme Dafide a iphitlha mo nageng.+ Mme ga nna ngwedi yo mosha, mme kgosi ya nnela fa dijong gore e je.+ 25 Mme kgosi e ne e ntse mo setulong sa yone jaaka ka dinako tse dingwe, mo setulong se se fa loboteng; mme Jonathane o ne a lebagane le ene, mme Abenere+ o ne a ntse fa thoko ga ga Saulo, mme lefelo la ga Dafide le ne le se na ope. 26 Mme Saulo a se ka a bua sepe gotlhelele mo letsatsing leo, gonne o ne a ithaya a re: “Go diragetse sengwe mo e leng gore ga a phepa,+ gonne ga a ntlafadiwa.” 27 Mme ga diragala gore letsatsi morago ga ngwedi o mosha, mo letsatsing la bobedi, lefelo la ga Dafide la tswelela le se na ope. Morago ga moo Saulo a raya Jonathane morwawe a re: “Ke ka ntlha yang fa morwa Jese+ a sa tla dijong e ka tswa e le maabane kgotsa gompieno?” 28 Ka jalo Jonathane a araba Saulo a re: “Dafide o kopile malatsinyana ka tlhoafalo mo go nna gore a ye kwa Bethelehema.+ 29 Mme a tswelela a re: ‘Ntsamaise tsweetswee, ka gonne re na le setlhabelo sa lelapa mo motseng, mme morwarre ke ene a ntaetseng. Ka jalo, fa ke bone kamogelo mo matlhong a gago, tsweetswee mma ke tsamaye ke ye go bona bomorwarre.’ Ke gone ka moo a sa tlang mo tafoleng ya kgosi.” 30 Foo bogale jwa ga Saulo+ jwa tukela Jonathane mme a mo raya a re: “Morwa ke wena wa lelata la setsuolodi,+ a ga ke itse sentle gore o tlhopha morwa Jese go itlhabisa ditlhong le go tlhabisa ditlhong dirwe tsa sephiri tsa ga mmago?+ 31 Mo malatsing otlhe a fa morwa Jese a ntse a tshela mo lefatsheng, wena le bogosi jwa gago ga lo kitla lo tlhomama ka thata.+ Ka jalo roma mme o mo lere kwa go nna, gonne o laoletswe loso.”+ 32 Le fa go ntse jalo, Jonathane a araba Saulo rraagwe a mo raya a re: “Ke ka ntlha yang fa a tshwanetse go bolawa?+ O dirile eng?”+ 33 Fa a rialo Saulo a mo konopa ka lerumo a re o a mo tlhaba;+ mme Jonathane a itse gore rraagwe o ne a ikemiseditse go bolaya+ Dafide. 34 Ka yone nako eo Jonathane a nanoga mo tafoleng a tuka bogale,+ mme a se ka a ja senkgwe mo letsatsing la bobedi morago ga ngwedi o mosha, gonne o ne a utlwile botlhoko ka ntlha ya ga Dafide,+ ka gonne rraagwe tota o ne a mo tlhabisitse ditlhong.+ 35 Mme ga diragala mo mosong gore Jonathane a tswele kwa nageng ya lefelo le le tlhomilweng la ga Dafide,+ mme motlhokomedi yo mmotlana o ne a na le ene. 36 Mme a raya motlhokomedi wa gagwe a re: “Tsweetswee, siana o ye go senka metswi e ke e hulang.”+ Motlhokomedi a siana, mme ene a hula motswi gore o fetele ka kwa ga gagwe. 37 E rile motlhokomedi a tla fa lefelong le motswi o Jonathane a neng a o hudile o leng mo go lone, Jonathane a simolola go bitsa a le kwa morago ga motlhokomedi a re: “A motswi ga o kgakala le wena?”+ 38 Mme Jonathane a nna a bitsa a le kwa morago ga motlhokomedi: “Potlaka! Dira ka bonako! O se ka wa ema fela!” Mme motlhokomedi wa ga Jonathane a sela metswi a bo a tla kwa go mong wa gagwe. 39 Mme motlhokomedi ene, o ne a sa itse sepe; Jonathane le Dafide ke bone fela ba neng ba itse ka kgang eno. 40 Morago ga moo Jonathane a naya motlhokomedi wa gagwe dibetsa tsa gagwe mme a mo raya a re: “Tsamaya, di ise kwa motseng.” 41 Motlhokomedi a tsamaya. Mme Dafide ene, a nanoga fa gaufi kafa borwa. Go tswa foo a wela fa fatshe ka sefatlhego+ a ikoba gararo; mme ba simolola go atlana+ le go lelelana, go fitlha Dafide a ledile thata.+ 42 Mme Jonathane a raya Dafide a re: “Tsamaya ka kagiso,+ e re ka re ikanne,+ roobabedi, mo leineng la ga Jehofa, ra re, ‘E kete Jehofa a ka itshupa a le fa gare ga me le wena le fa gare ga bongwanake le bana ba gago ka bosakhutleng.’”+ Ka jalo Dafide a nanoga a tsamaya, mme Jonathane ene a tsena mo motseng.